Nalika ahir taun 1945, teka bala Sakuthu liwat pelabuhan Teluk Bayur kanggo nguwasani Kota Padang ngakibataké sekolah-sekolah Islam kang ana ing kutha iku kaancem, kalebu Normal Islam School kang diyasa. Normal Islam School terpaksa ditutup nalika iku uga amarga sapérangan gedhé guru lan murité ngungsi marang Kota Bukittinggi. Ing tengah situasi mau, dew ké bebarengan pira-pira guru alika wulan September 1946 sepakat nedegaké Sekolah Menengah Islam (SMI) ing Bukittinggi minangka ganti saka Normal Islam School; kabèh piranti-piranti pembelajaran kaya kursi, méja, piranti-piranti praktikum, péta, lan liya-liya banjur digawa marang Bukittinggi dienggo ing SMI. dhèwèké mimpin sekolah iki kanthi langsung, nanging naliak wulan Dhésèmber 1947, dhèwèké pindah marang Pematangsiantar lan kepemimpinan SMI dipercayakaké marang Bustami Abdul Gani. Sakwéné ing Pematangsiantar, dhèwèké dadi kepala pérangan Islam ing jawatan agama ing Sumatera Utara lan dadi anggota Komite Nasional Sumatera. Sawisé Pematangsiantar diserang lan dikuasai déning Walanda, disusul karo pindahan kutha krajan provinsi Sumatera marang Bukittinggi, dhèwèké balik tugas ing Bukittinggi.